DOI: 10.23729/9f2c76b9-b1c1-4c4d-8e04-f38abf683973
title: Suomalaiset hautajaiset Covid-19-epidemian aikana

description: Aineisto koostuu kirjeaineistosta, joka mahdollisti aineiston keräämisen pandemian aikana ilman osallistujien tai tutkijan tartuntavaaraa sekä antoi osallistujille aikaa pohtia omaa osallistumisen kokemustaan. Kirjoituskutsu julkaistiin useissa suomenkielisissä sanomalehdissä, sosiaalisessa mediassa sekä surujärjestöjen verkostojen kautta sisältäen seuraavat ohjeet: Mitä tunteita osallistuminen/osallistumisen puute sinussa herätti? Miten pandemiatilanne näkyi hautajaisten järjestelyssä ja toteutuksessa?  Miten suhde edesmenneeseen vaikutti kokemukseesi? Jos olit järjestämässä hautajaisia, millä tavalla muiden läheisten toiveet vaikuttivat hautauksen tapaan/paikkaan/hautapaikan valintaan? Viimeinen kysymys keskittyi suoraan kuolemantilaan, mutta myös muut kirjoituskutsun kysymykset tuottivat aineistoa kuolemantilasta koronapandemian aikana.

Alkuperäisen aineiston muodostavat 45 kirjettä, joiden kirjoittajina oli 33 naispuolista ja 12 miespuolista suomea tai ruotsia kotikielenään puhuvaa kirjoittajaa. Kirjeet kirjoitettiin lokakuun 2020 ja helmikuun 2021 välissä, ja niiden kertomukset liittyvät koronapandemian ensimmäisen ja toisen aallon vaikutuksiin hautajaisissa.  Suurin osa lähetti kirjeen sähköpostilla, muutama paperipostina ja yksi osallistui äänitteellä. Kirjeet olivat puolesta sivusta seitsemän sivun mittaisia, ja joissakin oli liitteitä esimerkiksi hautajaisten ohjelmia, valokuvia ja muistokirjoituksia. Suurin osa kirjoittajista oli edesmenneen lähiomaisia, mutta joukossa oli myös ystäviä, työtovereita ja naapureita. Suurin osa kirjoittajista kuului evankelisluterilaiseen kirkkoon, muutama oli siviilirekisterissä ja yksi kirjoittaja oli ortodoksi ja yksi oli baptisti.

Kirjoittajat osallistuivat vapaaehtoisesti tutkimukseen. Heidän nimiään tai osoitteita ei ole kysytty, vaan ainoastaan ikä, sukupuoli, suhde edesmenneeseen ja kuuluminen/kuulumattomuus uskonnolliseen yhteisöön. Joissakin kirjeissä ilmeni hautajaisten paikkakunta, mutta nämä tiedot on karkeistettu säilytykseen laitetusta aineistosta, jotta kirjoittajien anonymiteetti säilyy. Aineistosta on myös poistettu niissä esiintyvät erisnimet ja ne on korvattu esimerkiksi maininnalla puoliso tai pseudonyymilla.

Tutkimuseettisiä ohjeita on noudatettu aineiston keräämisessä, siitä raportoimisessa ja aineiston säilyttämisessä. Kaikissa ratkaisuissa on pyritty siihen, ettei tutkittaville aiheudu haittaa tutkimukseen osallistumisesta ja ettei heitä voi tunnistaa julkaisusta tai aineistosta.

Datasetti sisältää seuraavat tiedostot:

- 45 kpl kirjeitä (3 PDF-tiedostoa, 1 äänitiedosto, loput tekstitiedostoja)
- Kutsu osallistua tutkimukseen (PDF, tekstitiedosto)

4 tutkimusartikkelia: 
- 1: Vähäkangas, Auli: Tunteiden vuoristorataa korona-ajan hautajaisissa. Diakonian tutkimus 2-2021. DOI: https://doi.org/10.37448/dt.111091 (PDF)
- 2: Vähäkangas, Auli: Deathscapes in Finnish funerals during Covid-19. Approaching Religion, Vol. 13, No.1, March 2023. DOI: https://doi.org/10.30664/ar.121528 (PDF)
- 3: Vähäkangas, Auli: Kuolemantilat korona-ajan siunaustilaisuuksissa. Kokemuksia, käytäntöjä ja kohtaamisia rajoituksissa. Koronapandemia eksistentiaalisena, eettisenä ja uskonnollisena kysymyksenä. Laura Kallatsa ja Jonna Ojalammi. Suomalainen teologinen kirjallisuusseura. Helsinki 2023. (PDF, skannattu kirjasta)
- 3: Vähäkangas, Auli: Kuolemantilat korona-ajan siunaustilaisuuksissa (TOIMITETTU, tekstitiedosto)
- 4: Vähäkangas, Auli: Emotions in the Finnish funerals during COVID-19 restrictions. Tidsskrift for Praktisk Teologi, vol. 41, no. 1, pp. 51-69. 2024. DOI: https://doi.org/10.48626/tpt.v41i1.5566


Datasettiin kuuluvat kirjeet on anonymisoitu niin, että mahdolliset nimet ovat korvattu [pseudonyymeilla], päivämäärien päivä on merkitty [xx], isojen kaupunkien hautausmaat ja muut paikkatiedot on karkeistettu [kaupungin] tasolle ja pienemmillä paikkakunnilla kylät, kunnat ja kaupungit on karkeistettu [maakuntien] tasolle.

Aineiston sisältämät henkilötiedot:
- Tiedot julkaisujen kirjoittajista
- YLE Pohjanmaan radiokeskusteluun osallistuneen nimi